SAD: BerkShares umjesto dolara
„Za 95 dolara dajemo 100 BerkShares-a. To je lijep popust za one koji odluče da nešto u našem okrugu kupe.“
„Ideja je jednostavna - podstaći ljude da kupuju lokalno, a ne da idu do velikih šoping-centara ili kupuju on-line. Kupovinom lokalno jača se lokalna ekonomija, jača se lokalno zajedništvo... To je u suštini cilj uvođenja BerkShares-a.“ U okrugu Berkshire, američka savezna država Massachusetts, nešto vrlo neobično - uz dolar, u opticaju je, kao sredstvo plaćanja, i lokalna valuta nazvana BerkShares. Stanovnici tog okruga, kako kažu, žele na taj način ublažiti negativne efekte globalizacije i očuvati rast lokalne ekonomije. Primjera radi, u trgovini biciklima i daskama za snijeg kupac može platiti lokalnom valutom sve, od šljema do bicikla vrijednog hiljadu dolara. Peter Levy to i čini... jer dobija i popust: Vlasnik radnje Stefan Root kaže da nema razlike između BerkShares-a i dolara. Lokalnom valutom i on, i drugi, čvršće se vezuju za lokalnu zajednicu, kaže i dodaje: Oko 400 radnji u okrugu Berkshire prihvata BerkShares-e. Od 2006. godine, kada su uvedene, oko 3 miliona BerkShares-a je u opticaju. Pet banaka ih mijenja za dolare, kao i svaku drugu stranu valutu. Bankarski službenik Chris Lovett kaže: Nick Kacher sa Berkshire Instituta za novu ekonomiju podržava upotrebu lokalne valute i objašnjava: Po uvjerenju gospodina Kachera, na taj način se male lokalne zajednice i ekonomije mogu štititi i zaštiti i od, barem nekih, posljedica globalnih ekonomskih i finansijskih teškoća.